A Törvényszék (negyedik tanács) 2013. szeptember 13‑i ítélete –
Total kontra Bizottság
(T‑548/08. sz. ügy)
„Verseny – Kartellek – A parafinviaszok piaca – Gacspiac – Az EK 81. cikk megsértését megállapító határozat – Az árak rögzítése és a piacok felosztása – Védelemhez való jog – A bűncselekmények és büntetések jogszerűségének elve – Az ártatlanság vélelme – A jogsértő magatartás betudhatósága – Az anyavállalat felelőssége a versenyszabályoknak a leányvállalatai által elkövetett megsértéséért – Az anyavállalat által gyakorolt meghatározó befolyás – Vélelem közel 100%‑os részesedés esetén”
1.                     Verseny – Uniós szabályok – Jogsértések – Betudás – Anyavállalat és leányvállalatok – Gazdasági egység – Értékelési szempontok – A leányvállalataiban 100%‑os részesedéssel rendelkező anyavállalat által e leányvállalatokra gyakorolt meghatározó befolyás vélelme – Megdönthető jelleg – A vélelmet megdöntő elemek – Holdingtársaság tulajdonában lévő leányvállalat – A vélelem megdöntéséhez nem elégséges körülmény (EUMSZ 101. cikk és EUMSZ 102. cikk; 1/2003 tanácsi rendelet, 23. cikk, (2) bekezdés) (vö. 26–32., 35–37., 40–45., 61., 71., 72., 77., 83., 85., 92., 98., 152. pont)
2.                     Verseny – Közigazgatási eljárás – Kifogásközlés – Szükséges tartalom – Jogsértést megállapító bizottsági határozat – A kifogásközléssel nem egyező határozat – A védelemhez való jog megsértése – Feltétel (EUMSZ 101. cikk és EUMSZ 102. cikk; 1/2003 tanácsi rendelet, 27. cikk, (1) bekezdés) (vö. 104–106., 110., 132–134. pont)
3.                     Európai uniós jog – Elvek – Alapvető jogok – Az ártatlanság vélelme – Versenyfelügyeleti eljárás – Alkalmazhatóság – Terjedelem (EUSZ 6. cikk, (1) bekezdés; EUMSZ 101. cikk és EUMSZ 102. cikk; az Európai Unió Alapjogi Chartája, 48. cikk, (1) bekezdés) (vö. 121–123., 139., 140. pont)
4.                     Verseny – Uniós szabályok – Jogsértések – Betudás – Anyavállalat és leányvállalatok – Gazdasági egység – Értékelési szempontok – A leányvállalataiban 100%‑os részesedéssel rendelkező anyavállalat által e leányvállalatokra gyakorolt meghatározó befolyás vélelme – A büntetések egyéniesítése és törvényessége elvének megsértése – Hiány – A megfelelő ügyintézés elvének megsértése – Hiány (EUMSZ 101. cikk és EUMSZ 102. cikk; 1/2003 tanácsi rendelet, 23. cikk, (2) bekezdés) (vö. 155., 156., 159–162., 168–170. pont)
5.                     Megsemmisítés iránti kereset – Jogalapok – Hatáskörrel való visszaélés – Fogalom (EUMSZ 101. cikk és EUMSZ 263. cikk; 1/2003 tanácsi rendelet, 23. cikk, (2) bekezdés) (vö. 175–177. pont)
6.                     Verseny – Közigazgatási eljárás – A Bizottság hatásköre – A vizsgálati, eljárási és szankcionálási jogkör halmozódása – Jogellenességi kifogás – A tisztességes eljárás elveivel való összeegyeztethetetlenség – Hiány (EUSZ 6. cikk, (1) bekezdés; EUMSZ 101. cikk és EUMSZ 102. cikk; az Európai Unió Alapjogi Chartája, 41. cikk; 1/2003 tanácsi rendelet) (vö. 182–187. pont)
7.                     Verseny – Bírságok – Összeg – A Bizottság mérlegelési jogköre – Bírósági felülvizsgálat – Korlátlan felülvizsgálati jogkör – Hatály (EUMSZ 261. cikk; az Európai Unió Alapjogi Chartája, 47. cikk; 1/2003 tanácsi rendelet, 23. cikk, (3) bekezdés, és 31. cikk) (vö. 188–190. pont)
8.                     Verseny – Bírságok – Összeg – Meghatározás – Szempontok – A bírság elrettentő jellege (EUMSZ 101. cikk és EUMSZ 102. cikk; 1/2003 tanácsi rendelet, 23. cikk, (2) és (3) bekezdés) (vö. 199–203. pont)
Tárgy
Elsődlegesen az [EK] 81. cikk és az EGT‑Megállapodás 53. cikke alkalmazására vonatkozó eljárásban (COMP/39.181 – „parafinviaszˮ‑ügy) 2008. október 1‑jén hozott C(2008) 5476 végleges bizottsági határozat megsemmisítése iránti kérelem, valamint másodlagosan a felperessel szemben kiszabott bírság törlése, illetve a bírság összegének csökkentése iránti kérelem.
Rendelkező rész
1)
A Törvényszék a keresetet elutasítja.
2)
A Total SA viseli saját költségeit, valamint az Európai Bizottság részéről felmerült költségeket.